b'\n_START_ARTICLE_\nLiutauras Ulevi\xc4\x8dius\n_START_SECTION_\nBiografija\n_START_PARAGRAPH_\nMok\xc4\x97si Utenos I-ojoje vidurin\xc4\x97je mokykloje, v\xc4\x97liau KTU gimnazijoje, kuri\xc4\x85 baig\xc4\x97 1998\xc2\xa0m. 2003\xc2\xa0m. Vilniaus universiteto Teis\xc4\x97s fakultete baig\xc4\x97 vienpakopes teis\xc4\x97s studijas, teis\xc4\x97s magistras. Studijavo Did\xc5\xbeiojoje Britanijoje._NEWLINE_Ved\xc4\x99s, augina dvi dukras. Laisvalaikiu b\xc4\x97gioja, \xc4\xafveik\xc4\x97 tris Vilniaus maratonus. Dalyvavo televizijos \xc5\xbeaidime \xe2\x80\x9eKas? Kur? Kada?\xe2\x80\x9c. G\xc5\xbdI narys.\n_START_SECTION_\nRy\xc5\xa1i\xc5\xb3 su visuomene veikla\n_START_PARAGRAPH_\nRy\xc5\xa1i\xc5\xb3 su visuomene srityje dirba nuo 2002\xc2\xa0m., prie\xc5\xa1 tai \xc5\xbeurnalistu dienra\xc5\xa1tyje Verslo \xc5\xbeinios ir kt. Konsultavo IT ir telekomunikacij\xc5\xb3 rinkos, tarptautines bendroves, taip pat dirbo politini\xc5\xb3 ry\xc5\xa1i\xc5\xb3 su visuomene srityje (keli Europos Parlamento nariai, Aplinkos ministerija etc.)._NEWLINE_2006\xc2\xa0m. i\xc5\xa1leido knyg\xc4\x85 apie eti\xc5\xa1k\xc5\xb3 ry\xc5\xa1i\xc5\xb3 su visuomene k\xc5\xabrim\xc4\x85. Joje pateikti patarimai, kaip apie save papasakoti visuomenei. Ai\xc5\xa1kinama, kaip panaudoti ry\xc5\xa1i\xc5\xb3 su visuomene galimybes, pateikiama bendravimo su lietuvi\xc5\xa1ka \xc5\xbeiniasklaida klaiding\xc5\xb3 ir s\xc4\x97kming\xc5\xb3 pavyzd\xc5\xbei\xc5\xb3. Knygoje pateikti pavyzd\xc5\xbeiai apie da\xc5\xbeniausiai pasitaikan\xc4\x8dias ry\xc5\xa1i\xc5\xb3 su visuomene u\xc5\xbeduotis: prane\xc5\xa1imus \xc5\xbeiniasklaidai, spaudos konferencijas, informuoti \xc5\xbeiniasklaid\xc4\x85.\n_START_SECTION_\nTinklara\xc5\xa1tininkas\n_START_PARAGRAPH_\ni\xc5\xa1 Lietuvos vyriausiajame administraciniame teisme kaip tinklara\xc5\xa1tininkas laim\xc4\x97jo byl\xc4\x85 prie\xc5\xa1 Lietuvos Respublikos Seimo kanceliarij\xc4\x85. 2009\xc2\xa0m. baland\xc5\xbeio 20 d. teismas i\xc5\xa1 dalies patenkino tinklara\xc5\xa1t\xc4\xaf ra\xc5\xa1an\xc4\x8diojo skund\xc4\x85, kuriuo jis pra\xc5\xa1\xc4\x97 \xc4\xafpareigoti Seimo Ry\xc5\xa1i\xc5\xb3 su visuomene skyri\xc5\xb3 j\xc4\xaf akredituoti ir i\xc5\xa1duoti nuolatin\xc4\xaf leidim\xc4\x85 \xc4\xafeiti \xc4\xaf Seimo r\xc5\xabmus._NEWLINE_Byla tapo pirmuoju Lietuvos teism\xc5\xb3 praktikos precedentu, sprendusiu klausim\xc4\x85, kas gali b\xc5\xabti pripa\xc5\xbeintas \xc5\xbeurnalistu (Visuomen\xc4\x97s informavimo \xc4\xafstatymo kontekste):_NEWLINE_[..] sprend\xc5\xbeiant, ar asmuo atitinka \xc5\xbeurnalisto po\xc5\xbeymius, pakanka nustatyti, ar fizinis asmuo profesionaliai renka, rengia ir teikia med\xc5\xbeiag\xc4\x85, kuri\xc4\x85 pats panaudoja veikdamas kaip vie\xc5\xa1osios informacijos reng\xc4\x97jas.\n_START_SECTION_\nVeikla Vyriausioje rinkim\xc5\xb3 komisijoje\n_START_PARAGRAPH_\nVyriausios rinkim\xc5\xb3 komisijos narys (pasi\xc5\xablytas Teisingumo ministro Remigijaus \xc5\xa0ima\xc5\xa1iaus), pateik\xc4\x99s atskir\xc4\x85sias nuomones d\xc4\x97l VRK sprendim\xc5\xb3, susijusi\xc5\xb3 su UAB \xe2\x80\x9eVisagino atomin\xc4\x97 elektrin\xc4\x97\xe2\x80\x9c ir 2012\xc2\xa0m. Seimo rinkim\xc5\xb3 rezultat\xc5\xb3 pripa\xc5\xbeinimu daugiamandat\xc4\x97je rinkim\xc5\xb3 apygardoje._NEWLINE_Pagars\xc4\x97jo, kai po I-ojo 2012\xc2\xa0m. Seimo rinkim\xc5\xb3 turo Darbo partijos nariui Vytautui Gap\xc5\xa1iui socialiniame tinkle Facebook para\xc5\xa1\xc4\x97 \xc5\xbeinut\xc4\x99, kuri\xc4\x85 pats vadino trolinimu, o V.Gap\xc5\xa1ys apkaltino siekiu paveikti Aplinkos ministerijos valdininkus._NEWLINE_2012\xc2\xa0m. lapkri\xc4\x8dio 6 d. sureng\xc4\x97 spaudos konferencij\xc4\x85, kurioje atskleid\xc4\x97 artimus 6 (i\xc5\xa1 15-os) VRK nari\xc5\xb3 ry\xc5\xa1ius su daugiausia pa\xc5\xbeeidim\xc5\xb3 politin\xc4\x97s kampanijos metu dariusia Darbo partija.'